CELEX: 62008CN0003
Language: lt
Date: 2008-01-08 00:00:00
Title: Byla C-3/08 2008 m. sausio 8 d. Tribunal du travail de Nivelles (Belgija) pateiktas prašymas priimti prejudicinį sprendimą byloje  Ketty Leyman prieš Institut national d'assurance maladie-invalidité (I.N.A.M.I.)

29.3.2008   
            
            
               LT
            
            
               Europos Sąjungos oficialusis leidinys
            
            
               C 79/15
            
         2008 m. sausio 8 d.Tribunal du travail de Nivelles (Belgija) pateiktas prašymas priimti prejudicinį sprendimą byloje Ketty Leyman prieš Institut national d'assurance maladie-invalidité (I.N.A.M.I.)
   
   (Byla C-3/08)
   (2008/C 79/27)
   Proceso kalba: prancūzų
   Prašymą priimti prejudicinį sprendimą pateikęs teismas
   
      Tribunal du travail de Nivelles
   
   Šalys pagrindinėje byloje
   
      Ieškovė: Ketty Leyman
   
      Atsakovė: Institut national d'assurance maladie-invalidité (I.N.A.M.I.)
   
   Prejudiciniai klausimai
   
               1.
            
            
               Ar Reglamento (EEB) Nr. 1408/71 (1) 40 straipsnio 3 dalies b punktas ir konsoliduoto 1994 m. liepos 14 d. Įstatymo dėl privalomo sveikatos priežiūros draudimo ir išmokų 93 straipsnis prieštarauja EB sutarties 18 straipsniui, nes tuo atveju, kai darbuotojas, gyvenantis ir dirbantis A tipo šalyje (šiuo atveju Belgijoje), persikrausto į B tipo šalį (šiuo atveju Liuksemburgo Didžiąją Hercogystę), jie neleidžia pirmuosius nedarbingumo metus skirti pašalpą atsižvelgiant į darbo ir socialinio draudimo įmokų mokėjimo laikotarpį A tipo šalyje (Belgijoje)?
            
         
               2.
            
            
               Ar Reglamento (EEB) Nr. 1408/71 40 straipsnio 3 dalies b punktas ir konsoliduoto 1994 m. liepos 14 d. Įstatymo dėl privalomo sveikatos priežiūros draudimo ir išmokų 93 straipsnis prieštarauja EB sutarties 18 straipsniui, nes tuo atveju, kai darbuotojas, gyvenantis ir dirbantis A tipo šalyje (šiuo atveju Belgijoje), persikrausto į B tipo šalį (šiuo atveju Liuksemburgo Didžiąją Hercogystę), jie diskriminuoja savo teisę laisvai judėti įgyvendinantį darbuotoją neleisdami pirmuosius nedarbingumo metus skirti jam pašalpą atsižvelgiant į darbo ir socialinio draudimo įmokų mokėjimo laikotarpį A tipo šalyje (Belgijoje)?
            
         
      (1)  Pataisytas 1971 m. birželio 14 d. Reglamentas Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje (OL L 149, 1971, p. 2).